ऑनलाइन कक्षाओं के लिए नए डिजिटल ऐप का होगा इस्तेमाल: केरल मंत्री
तिरुवनंतपुरम: केरल के शिक्षा मंत्री वी शिवनकुट्टी ने कहा कि राज्य में मौजूदा शैक्षणिक सत्र में ऑनलाइन शिक्षा देने में आ रही बाधाओं को दूर करने के लिए सभी जरूरी कदम उठाए गए हैं और इसके लिए जल्द ही एक नए डिजिटल ऐप का इस्तेमाल किया जाएगा।
कोविड-19 महामारी की मौजूदा स्थिति को देखते हुए विभाग ने विद्यालय के बच्चों के लिए आगे डिजिटल कक्षाओं का विस्तार करने के उद्देश्य से कदम उठाए हैं। बुधवार को कट्टक्कड़ा में आंगनवाड़ी केंद्रों के लिए टेलिविजन सेट वितरण की शुरुआत करने के बाद उन्होंने यह जानकारी दी।
उन्होंने कहा, ‘‘एक नया ऐप तैयार कर लाइव कक्षाओं की शुरुआत की जा रही है, जो विद्यार्थियों को सीधे शिक्षकों से बताचीत करने में मदद करती है।’’ मंत्री ने कहा कि इससे विद्यार्थी और शिक्षक एक-दूसरे को देख सकेंगे और बातचीत कर सकेंगे।
राज्य में पिछले महीने विद्यालयों का दोबारा ऑनलाइन संचालन शुरू होने के शीघ्र बाद मुख्यमंत्री पी विजय ने राज्य में सभी विद्यार्थियों को आश्वस्त किया था कि चाहे उनकी वित्तीय स्थिति जो भी हो और वह किसी भी जगह क्यों न रह रहे हों, बिना किसी परेशानी के उन्हें ऑनलाइन कक्षाएं सुलभ कराने के लिए बेहतर इंटरनेट कनेक्शन और डिजिटल उपकरणों की व्यवस्था की जाएगी।
ओडिशा में सरकारी अधिकारी ने टीवी पर ऑनलाइन कक्षाएं प्रसारित करने की पहल की
बहरामपुर (ओडिशा): जिन छात्रों को नेटवर्क की समस्या का सामना करना पड़ता है और जिनके पास स्मार्टफोन नहीं, उनकी परेशानियों को दूर करने के लिए ओडिशा के गंजम जिले में एक मंडल शिक्षा अधिकारी ने स्थानीय केबल नेटवर्क के जरिए ऑनलाइन कक्षाओं का प्रसारण करने की पहल की है।
छतरपुर के बीईओ अविनाश सतपति ने कहा कि यूट्यूब कक्षाओं पर बनाए गए वीडियो केबल ऑपरेटरों को दिए जाएंगे और इन्हें निर्धारित समय पर प्रसारित किया जाएगा। इससे ज्यादा से ज्यादा छात्र कक्षा कर पाएंगे क्योंकि लगभग हर घर में टीवी और केबल कनेक्शन है।
सतपति ने कहा, ‘‘हमने संबंधित मंडल विकास अधिकारियों के जरिए छतरपुर, खालिकोते और गंजम में स्थानीय केबल ऑपरेटरों और सरपंचों से चर्चा की है। कक्षाएं अगले तीन से चार दिनों में प्रसारित होना शुरू होंगी।’’
aca बीईओ ने कहा, ‘‘हमने कक्षाओं को केबल टीवी नेटवर्क के जरिए कराने को लेकर सरकार को प्रस्ताव भी दिया है ताकि ज्यादा से ज्यादा छात्र इसमें भाग ले सकें।’’
उन्होंने बताया कि अभिभावकों से बात करने और छात्रों की सुविधा के अनुसार कक्षाओं के प्रसारण का समय तय किया जाएगा। यह कक्षाएं कई बार प्रसारित की जाएगी ताकि यह सुनिश्चित हो कि बच्चों की कक्षाएं छूटें नहीं।
सूत्रों ने बताया कि इससे पहले जिले के धारकोते मंडल में मुंडमारी प्राथमिक स्कूल के हेडमास्टर सूर्या नारायण साहू ने कम से कम सात पंचायतों में इस तरीके को अपनाया था।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva